Două persoane din Coreea de Sud au murit după ce au făcut vaccinul de la AstraZeneca. Ambele aveau comorbidităţi.
Autorităţile sud-coreene au declarat că investighează moartea a două persoane, după ce acestea au decedat la câteva zile de la primirea vaccinului anti-Covid de la AstraZeneca. Un pacient în vârstă de 63 de ani, care suferea de o boală cerebrovasculară, a avut mai multe simptome similare cu cele de pneumonie. O altă persoană, de aproximativ 50 de ani, care suferea de tulburări cardiace şi diabet, a murit după ce a suferit multiple atacuri de cord.
Autorităţile sud-coreene au declarat că investighează moartea a două persoane, după ce acestea au decedat la câteva zile de la primirea vaccinului anti-Covid de la AstraZeneca, relatează Reuters. Ambele persoane aveau condiţii preexistente.Un pacient în vârstă de 63 de ani, care suferea de o boală cerebrovasculară, a avut mai multe simptome similare cu cele de pneumonie, printre care febră foarte mare, după ce i s-a administrat vaccinul de la AstraZeneca.O altă persoană, de aproximativ 50 de ani, care suferea de tulburări cardiace şi diabet, a murit după ce a suferit multiple atacuri de cord. A făcut vaccinul cu o zi mai devreme.Un oficial al Agenţiei Coreene de Control şi Prevenire a Bolilor (KDCA) a declarat că este investigată cauza deceselor. AstraZeneca nu a dorit să comenteze incidentul.Coreea de Sud a început campania de vaccinare săptămâna trecută. Până marţi, 85.904 de persoane au primit primele doze de vaccin de la AstraZeneca, iar 1.524 au fost vaccinate cu Pfizer.Coreea de Sud a înregistrat 444 de noi cazuri de Covid marţi. În total, numărul de persoane infectate a ajuns la 90.816, iar cel de decese la 1.612.